text: Tysk succes-band ønsker sig dansk publikum
  15 juli 2015 kl. 10.23
  Flensborg-bandet Santiano fejrer kæmpe succes i Tyskland for tiden, men kun få kilometer nordpå i Danmark er bandet stort set ukendt. Det vil de gerne lave om på.
  Santiano solgte i 2012 over en million eksemplarer af deres debutalbum "Bis ans Ende der Welt", der i flere uger lå nummer ét på de tyske hitlister. I år udgav de deres tredje studiealbum.
  Santiano spiller i Sønderborg den 16. august ved Mølleparken Open Air og slutter koncert-året af i hjembyen Flensborg den 20. december i år. Indtil nytår giver de over 40 koncerter i primært Tyskland. men også Schweiz.
  På trods af udsolgte koncerter i Tyskland er de stort set ukendte i Danmark. Men de er klar til at eksportere succesen.
  Bandets kun anden danske koncert er helt bevidst lagt i Sønderjylland for at ramme et publikum der hvor det tyske ikke er alt for fremmed
  Der er foreløbigt solgt 1.400 billetter til koncerten i Sønderborg.
  Hør Santianos musik her.
  På bandets egen hjemmeside og på deres Facebookside kan man følge de fire tyske herrer.
  